3 Yo yina bampangi ya santu, bantu yina bo me bingaka na kukwenda na zulu,+ beno yindula mbote-mbote ntumwa mpi nganga-nzambi ya nene yina beto ke ndimaka*—Yezu.+2 Yandi vandaka ya kwikama na Muntu yina solaka yandi,+ mutindu Moize mpi vandaka ya kwikama na nzo ya mvimba ya Muntu yina.+3 Yandi* me fwana na kubaka nkembo mingi+ kuluta Moize, sambu muntu yina ke tungaka nzo ke vandaka na lukumu mingi kuluta nzo yina.4 Ya kieleka, konso nzo kele ti muntu yina ke tungaka yo, kansi Nzambi muntu tungaka bima yonso.5 Moize vandaka nsadi ya kwikama na nzo ya mvimba ya Muntu yina. Kisalu na yandi vandaka kimbangi ya mambu yina Nzambi zolaka kutuba na nima,6 kansi Kristu vandaka ya kwikama bonso mwana+ na nzo ya Nzambi. Beto kele kibeni nzo na yandi+ kana beto simba ngolo tii na nsuka masonga na beto mpi kivuvu yina beto ke kudikumisaka sambu na yo.7 Yo yina mutindu mpeve santu ke tuba,+ “Bubu yai kana beno wa ndinga na yandi,8 beno kumisa ve bantima na beno ngolo bonso ntangu bo pusaka mono na kuwa makasi ya ngolo, bonso na kilumbu yina bo mekaka mono na ntoto-makanga,+9 kisika ba-nkaka na beno mekaka mono mpi tudilaka mono ntembe, ata bo monaka bisalu na mono bamvula 40.+10 Yo yina mono waka ndonga yai ya bantu nzanzi mpi mono tubaka nde: ‘Bo ke vilaka nzila konso ntangu na bantima na bo, mpi bo me longukaka ve na kuzaba banzila na mono.’11 Yo yina mono zengaka kieleka na makasi na mono nde: ‘Bo ta kota ve na kupema na mono.’”+12 Bampangi, beno keba, sambu ata muntu mosi ve na kati na beno kukuma ti ntima ya mbi yina me konda lukwikilu mpi yandi yambula Nzambi ya moyo;+13 kansi beno landa kupesana kikesa konso kilumbu, ntangu bo ke binga yo ntete “Bubu yai,”+ sambu kiyeka ya disumu yina ke kusaka kukumisa ve ata muntu mosi na kati na beno ntima-ngolo.14 Sambu ya kieleka, beto ke kuma bantu yina ta baka dikabu ti Kristu kaka kana beto simba ngolo tii na nsuka kivuvu yina beto vandaka na yo na luyantiku.+15 Sambu bo ke tuba nde: “Bubu yai kana beno wa ndinga na yandi, beno kumisa ve bantima na beno ngolo bonso ntangu bo pusaka mono na kuwa makasi ya ngolo.”+16 Banani waka kansi bo pusaka yandi na kuwa makasi ya ngolo? Keti yo vandaka ve bantu yonso yina basikaka na Ezipte na lutwadisu ya Moize?+17 Diaka, banani Nzambi wilaka makasi bamvula 40?+ Keti yo vandaka ve bantu yina sumukaka, yina bamvumbi na bo bikalaka na ntoto ya zelo na zelo?+18 Mpi na banani yandi zengaka kieleka nde bo ta kota ve na kupema na yandi? Keti yo vandaka ve na bantu yina lemfukaka ve?19 Yo yina, beto ke bakisa nde bo kotaka ve na kupema na yandi sambu bo kondaka lukwikilu.+
kon_Latn